15. ΠΡΟΕΔΡΙΚΟ ΔΙΑΤΑΓΜΑ υπ’ αριθ.459 της 30 Οκτ./7 Νοεμ.1991 (ΦΕΚ Α΄169) Περί Συγχωνεύσεως των Αμυντικών Βιομηχανιών «Ελληνική  Βιομηχανία  Όπλων (Ε.Β.Ο.Α.Ε.)» και «Ανώνυμος Εταιρεία Ελ-ληνικού Πυριτιδοποιείου - Καλυκοποιείου» (τέως ΠΥΡΚΑΛ). Έχοντας υπόψη: α) Την διάταξη του άρθρ. 44 παρ. 2 του Νόμ. 1947/1991. β) Την Γ΄Οδηγία 78/855/ΕΟΚ του Συμβουλίου της 9.10.1976. γ) Το ότι δια την συγχώνευση των δύο εταιρειών που αναφέρονται στο άρθρ. 44 παρ. 2 του Νόμ. 1947/1991 (ΦΕΚ 70 τ.Α΄) είναι αναγκαία η μεταβίβαση από τους κατά νόμον μετόχους της ΕΒΟ  Α.Ε., μέρους των μετοχών τους στους μετόχους της συγχωνευομένης-απορροφουμένης εταιρείας «Ανώνυμος Εταιρεία Ελληνικού Πυριτιδοποιείου-Καλυκοποιείου»ΠΥΡΚΑΛ. δ) Το σκοπό διευκολύνσεως της συγχωνεύσεως των Ανωνύμων Εταιρειών «Ελληνική Βιομηχανία Όπλων» (ΕΒΟ Α.Ε.) και ανώνυμος εταιρεία Ελληνικού Πυριτιδοποιείου-Καλυκοποιείου» (τέως ΠΥΡΚΑΛ). 36.Α.ι.14-15 Πολεμική Βιομηχανία ε)Την υπ’ αριθ. πρωτ. Υ.1505/4.9.91 (ΦΕΚ 702/4.9.91 τ.Β΄) Κοινή Απόφαση Πρωθυπουργού και Υπουργού Εθνικής Αμύνης «Περί καθορισμού Αρμοδιοτήτων Υφυπουργού Εθνικής Αμύνης Ιωάννη Σταθόπουλου». στ)Την υπ’ αριθ.607/1991 γνωμοδότησιν του Συμβουλίου της Επικρατείας, με πρόταση των Υπουργών Εθνικής Οικονομίας, Οικονομικών και Υφυπουργού Εθνικής Αμύνης, αποοφασίζουμε: Άρθρο μόνο.-1.Οι μέτοχοι της Ελληνικής Βιομηχανίας Όπλων (ΕΒΟ Α.Ε.) δύνανται να ανταλλάξουν μέρος των μετοχών τους με μετοχές της εταιρείας «Ανώνυμη Εταιρεία Ελληνικού Πυριτιδοποιείου- Καλυκοποιείου» (ΠΥΡΚΑΛ), που θα αντιπροσωπεύουν  άνω του 90% του μετοχικού κεφαλαίου της τελευταίας. Τις μετοχές αυτές της ΑΕΕΠΚ δύνανται οι μέτοχοι της ΕΒΟ Α.Ε. να μεταβιβάσουν άνευ ανταλλάγματος στην ΕΒΟ Α. Ε., ώστε η τελευταία να καταστεί μέτοχος κατά ποσοστό άνω του 90% της ΑΕΕΠ-Κ και επακολουθήσει η συγχώνευση των δύο αυτών εταιρειών με απορρόφησαη της ΠΥΡΚΑΛ από την ΕΒΟ Α.Ε.. 2.Η απορρόφηση αυτή θα γίνει σύμφωνα με τις διατάξεις του άρθρ. 78 του Κ.Ν. 2190/1920 «Περί Ανωνύμων Εταιρειών» με εφαρμογή όμως και των διατάξεων των άρθρ. 69 παρ. 2 περίπτ. β, γ και δ, 75 παρ. 1 περίπτ. β και 75. 3.Η σχέση και ο τρόπος ανταλλαγής των μετοχών θα συμφωνηθεί από τους μετόχους της ΕΒΟ Α.Ε. και από μετόχους της ΑΕΕΠ-Κ που θα αντιπροσωπεύουν άνω του 90% του μετοχικού κεφαλαίου αυτής. 4.Οι υπόλοιποι μέτοχοι της απορροφουμένης εταιρείας που δεν θα συμπράξουν στη συμφωνία της παρ. 3, δύνανται να ανταλλάξουν τις μετοχές τους με μετοχές της ΕΒΟ Α Ε., που θα διαθέσουν οι μέτοχοι της ΕΒΟ Α.Ε., με τη σχέση ανταλλαγής που θα καθορισθεί στη σύμβαση απορρόφησης. 5.Οι μειοψηφούντες μέτοχοι της απορροφουμένης εταιρείας θα έχουν το δικαίωμα εξαγοράς των μετοχών τους εκ μέρους της απορροφούσης εταιρείας, αντί ποσού αναλόγου προς την αξία τους. Σε περίπτωση διαφωνίας το ποσό αυτό θα καθορίζεται από το αρμόδιο Δικαστήριο. 